ಹನುಮ ಜಯಂತಿ : ದೂರದ ಬೆಟ್ಟ ಸಿನಿಮಾದಲ್ಲಿಯ ಡಾ.ರಾಜ್ ಅವರ ಹನುಮನ ಪಾತ್ರ ಏನಾಯಿತು?

ಡಾ.ರಾಜ್ ಕುಮಾರ್ ನಟನೆಯ ‘ದೂರದ ಬೆಟ್ಟ’ ಕನ್ನಡದ ಕ್ಲಾಸಿಕ್ ಸಿನಿಮಾಗಳಲ್ಲಿ ಒಂದು. ಡಾ.ರಾಜ್ ಮತ್ತು ಭಾರತಿ ಅವರನ್ನು ಈ ಸಿನಿಮಾದಲ್ಲಿ ನೋಡುವುದೇ ಚಂದ. ಸಿದ್ಧಲಿಂಗಯ್ಯ ಅವರ ನಿರ್ದೇಶನದಲ್ಲಿ ಮೂಡಿ ಬಂದ ಈ ಸಿನಿಮಾ 1973ರಲ್ಲಿ ಬಿಡುಗಡೆ ಆಯಿತು. ಹತ್ತು ಹಲವು ಕಾರಣಗಳಿಂದಾಗಿ ಈ ಸಿನಿಮಾ ಪ್ರೇಕ್ಷಕರ ಹೃದಯದಲ್ಲಿ ಶಾಶ್ವತವಾಗಿದೆ. ಇದನ್ನೂ ಓದಿ : ಹಸೆಮಣೆ ಏರಿದ ಆಲಿಯಾ-ರಣಬೀರ್‌ಗೆ ಜೋಡಿ ಕುದುರೆ ಉಡುಗೊರೆ

ಈ ಸಿನಿಮಾದ ವಿಶೇಷ ಅಂದರೆ ಬಾಲಿವುಡ್ ನ ಖ್ಯಾತ ಗಾಯಕಿ ಆಶ್ಲಾ ಬೋಂಸ್ಲೆ ‘ಸವಾಲು ಹಾಕಿ ಸೋಲಿಸಿ ಎಲ್ಲರ’ ಗೀತೆಯನ್ನು ಈ ಚಿತ್ರದಲ್ಲಿ ಹಾಡಿದ್ದಾರೆ.  ಇಂತಹ ಸಿನಿಮಾದಲ್ಲಿ ಡಾ.ರಾಜ್ ಕುಮಾರ್ ಅವರು ಹನುಮನ ಪಾತ್ರದಲ್ಲಿ ನಟಿಸಿದ್ದರು. ಆದರೆ, ಆ ಪಾತ್ರವು ಸಿನಿಮಾ ತೆರೆಗೆ ಬಂದಾಗ ಇರಲೇ ಇಲ್ಲ. ಈ ಕುರಿತು ಕನ್ನಡದ ಖ್ಯಾತ ಸ್ಥಿರ ಛಾಯಾಗ್ರಾಹಕ ಪ್ರಗತಿ ಅಶ್ವತ್ಥ್ ನಾರಾಯಣ್ ಟಿಪ್ಪಣಿ ಬರೆದಿದ್ದಾರೆ. ಇದನ್ನೂ ಓದಿ : ಕೆಜಿಎಫ್-2 ಬಾಲಿವುಡ್ ಮೇಲೆ ಹಾಕಿದ ಅಣುಬಾಂಬ್ : ರಾಮ್ ಗೋಪಾಲ್ ವರ್ಮಾ

ಹನುಮನ ವೇಷದ ಛಾಯಾಚಿತ್ರಗಳನ್ನು ನೋಡಿ, ಅರೇ… ರಾಜಕುಮಾರ್ ರವರು ಯಾವ ಚಿತ್ರದಲ್ಲಿ ಹನುಮನ ಪಾತ್ರ ಮಾಡಿದ್ದಾರೆ ನೋಡೆ ಇಲ್ಲವಲ್ಲ ಎನ್ನುಸುವುದೆ? ಹೌದು ನೀವು ಯಾರೂ ನೋಡಿರಲು ಸಾಧ್ಯವಿಲ್ಲ. ಇದು “ದೂರದ ಬೆಟ್ಟ” ಚಿತ್ರಕ್ಕಾಗಿ ಚಿತ್ರೀಕರಣಗೊಂಡ ದೃಶ್ಯಗಳು. ಅದರೆ ಚಿತ್ರದಲ್ಲಿ ಈ ದೃಶ್ಯಗಳು ಇಲ್ಲ. ಇದನ್ನೂ ಓದಿ : ಕೆಜಿಎಫ್ 2 ಡಿಜಾಸ್ಟರ್ ಸಿನಿಮಾ ಎಂದು ‘ಥೂ… ಥೂ..’ ಉಗಿಸಿಕೊಂಡ ಬಾಲಿವುಡ್ ನಟ

ನಂತರದ ದಿನಗಳಲ್ಲಿ ನಾನು ಒಮ್ಮೆ ರಾಜಕುಮಾರ್ ರವರ ಸಹೋದರ ವರದರಾಜ್ ರವರ ಬಳಿ ಈ ದೃಶ್ಯಗಳನ್ನು ಏಕೆ ಉಪಯೋಗ ಮಾಡಿಲ್ಲ? ಎಂದು ಕೇಳಿದೆ ವರದರಾಜ್ ರವರು ರಾಜಕುಮಾರ್ ರವರು ನಟಿಸುತ್ತಿದ್ದ ಬಹುತೇಕ ಚಿತ್ರಗಳಿಗೆ ಕತೆ, ಹಾಗು ಚಿತ್ರ ಕಥೆಗಳ ಸಲಹೆಗಾರರು ಆಗಿರುತ್ತಿದ್ದರು.  ದೂರದ ಬೆಟ್ಟ ಚಿತ್ರದಲ್ಲಿ ಹಳ್ಳಿಯ ಯುವಕರು ಲಂಕಾ ದಹನ ನಾಟಕ ಮಾಡುತ್ತಾರೆ ಆ ಸಂದರ್ಭದಲ್ಲಿ ಆಗುವ ಅಬಾಸ ಗಳನ್ನು ಹಾಸ್ಯ ಸನ್ನಿವೇಶ ರೂಪದಲ್ಲಿ ಚಿತ್ರೀಕರಣ ಮಾಡಲಾಗಿತ್ತು. ಚಿತ್ರ ಪೂರ್ಣಗೊಂಡು ಮೊದಲ ಪ್ರತಿ ನೋಡಿದಾಗ ರಾಜಕುಮಾರ್, ವರದರಾಜ್ ಹಾಗು ನಿರ್ದೇಶಕ ಸಿದ್ದಲಿಂಗಯ್ಯ  ರವರಿಗೆ ಈ ಈ ದೃಶ್ಯಗಳು ಬೇಡ ನಾವು ಬೆಳೆದು ಬಂದಿರುವುದೆ ನಾಟಕದಿಂದ ಹಳ್ಳಿಯ ಯುವಕರ ನಾಟಕ ಪ್ರೇಮವನ್ನು ಪ್ರೋತ್ಸಾಹ ಮಾಡಬೇಕೆ ಹೊರತು ಹಾಸ್ಯಾಸ್ಪದ ಮಾಡುವುದು ಬೇಡ ಎಂದು   ಆ ದೃಶ್ಯಗಳನ್ನು ಕೈ ಬಿಡಲಾಯಿತು ಎಂದು ಹೇಳಿದರು. ಇದನ್ನೂ ಓದಿ : ಕನ್ನಡದಲ್ಲೇ ಕೆಜಿಎಫ್ ನೋಡಿ ಫಿದಾ ಆದ ತಲೈವಾ

ದೂರದ ಬೆಟ್ಟ ಚಿತ್ರದ ಸ್ಥಿರಚಿತ್ರ ಛಾಯಾಗ್ರಾಹಕ ನಾಗಿದ್ದ ನನ್ನಲಿ ಈ ಛಾಯಾಚಿತ್ರಗಳ ಜೊತೆಗೆ ಮತ್ತಷ್ಟು ಛಾಯಾಚಿತ್ರಗಳು ಇವೆ.

ಮಾಹಿತಿ ಮತ್ತು ಚಿತ್ರ : ಪ್ರಗತಿ ಅಶ್ವತ್ಥ್ ನಾರಾಯಣ್ ಅವರ ಫೇಸ್ ಬುಕ್ ವಾಲ್ ನಿಂದ